1946-ban három férfi várja a börtönben a bíróság ítéletét, ami az 1942-es újvidéki vérengzésben betöltött szerepüket vizsgálja. Egy nap új rabot visznek a cellájukba, Szabó tizedest (Szirtes Ádám), akivel elkezdenek beszélgetni arról, hogy melyikük mit csinált a vérengzés három napjában. Elbeszélésük Büky őrnagy (Latinovits Zoltán) feleségének tragédiájában csúcsosodik ki. Büky őrnagy abban a tudatban él, hogy feleségét a németek vitték el a vérengzés harmadik napján, hogy tanúként használják majd a perben, amiben bizonyítják, hogy nekik nem volt közük a magyar katonák túlkapásaihoz. Az elbeszélés során azonban kiderül, hogy pontosan mi is lett az asszony sorsa.